google/wiki40b huggingface dataset:
गैलिलेयो (अंतरिक्ष यान)

गैलिलेयो ( या गैलिलियो) एक अमेरिकी अंतरिक्ष अन्वेषण यान था जो कि बृहस्पति ग्रह का अन्वेषण करता था।
गैलिलेयो (Galileo) अमेरिकी अंतरिक्ष अनुसंधान संस्था नासा द्वारा अंतरिक्ष शटल अटलांटिस से भेजा गया अंतरिक्ष यान था जो हमारे सौर मंडल के सबसे बड़े ग्रह बृहस्पति और उसके प्राकृतिक उपग्रहों का अध्ययन करने के लिए भेजा गया था। यह परिक्रमा करने वाले ऑर्बिटर प्रकार का था।

अन्वेषण

गैलिलेयो ने बृहस्पति पर अमोनिया के बादल देखे, आयो पर ज्वालामुखी देखे, गैनिमीड और कलिस्टो पर सतह के नीचे खारे समुद्रों के मौजूद होने के संकेत पाए और यूरोपा पर भी ऐसे समुद्र के ताज़ा प्रमाण पाए। इस यान के कार्यकाल के दौरान बृहस्पति पर शूमेकर-लेवी ९ नामक धूमकेतु गिरा और इस घटना का आँखों-देखा हाल उसने पृथ्वी को प्रसारित किया। उसने बृहस्पति के इर्द-गिर्द के हलके उपग्रही छल्लों को परख कर वैज्ञानिकों को यह अंदाज़ा लगाने में मदद की कि यह शायद विभिन्न चंद्रमाओं से उभरती हुई धुल से बने हैं।

अंतरिक्ष में छोड़ा जाना

१८ अक्टूबर १९८९ को पृथ्वी से यह यान अंतरिक्ष शटल अटलांटिस के ज़रिये छोड़ा गया था। यह ७ दिसम्बर १९९५ को बृहस्पति पहुँच गया। इसने बृहस्पति के वायुमंडल का अध्ययन करने के लिए उसमें एक छोटा यान छोड़ा और बृहस्पति के साथ-साथ उसके चंद्रमाओं का अध्ययन किया। गैलिलेयो का वज़न २,३८० किलोग्राम था। इसके द्वारा वायुमंडल में छोड़ा गया यान पैराशूट के प्रयोग से १५३ किलोमीटर तक उतरा, जहाँ उसने ४५० प्रति-घंटा तक की रफ़्तार की आंधियाँ झेलीं और तस्वीरें भेजीं और फिर निचले वायुमंडल में अत्यंत गर्मी से पिघल कर ख़त्म हो गया।

कार्यकाल और अनुसंधान

पृथ्वी के फ्लाइ बाय के तुरंत बाद इसका हाई गेन एंटिना खराब हो गया और पूरा नही खुला।
१९९४ में बृहस्पति से शूमेकर-लेवी ९ का टकराव देखा।

कार्यकाल समाप्ति और नष्ट होना

२१ सितम्बर २००३ को नासा के द्वारा इसका कार्यकाल समाप्त घोषित किया गया। क्योंकि बृहस्पति के चंद्रमाओं में समुद्र और जीवन होने की संभावना है, जिनके लिए इस यान पर मौजूद पृथ्वी से आये कीटाणु ख़तरनाक हो सकते थे, इसलिए इस यान को जान-बूझकर बृहस्पति के वायुमंडल में तेज़ गति से भेजकर, जला कर ध्वस्त कर दिया गया।
तिआनगोंग-1

परिचय

चीन ने 6 अगस्त 2016 को मोबाइल दूरसंचार सुविधाओं को सुदृढ़ करने हेतु पहला उपग्रह सफलतापूर्व प्रक्षेपित किया। इसे चीन के जिचांग उपग्रह प्रक्षेपण केंद्र से लॉन्ग मार्च-3बी राकेट द्वारा प्रक्षेपित किया गया।
यह चीन द्वारा बनाया गया पहला स्वदेशी मोबाइल दूरसंचार उपग्रह है। यह देश के अंतरिक्ष सूचना एवं संचार सेवा के बुनियादी ढांचे में महत्वपूर्ण भूमिका निभाएगा।
राजा गोस्नेल

राजा गोस्नेल एक अमेरिकी फिल्म निर्देशक और लेखक हैं। इनके नाम के कारण कई लोग यह सोचते हैं कि यह भारतीय मूल के हैं, लेकिन यह नाम इनके पिता के सऊदी में रहने वाले दोस्त राजा मोहीदिन के नाम के कारण राजा पड़ा है।
कार्यालय

कार्यालय (संस्कृत: कार्य = काम + आलय = घर) या दफ्तर एक कमरा या इमारत होती है जिसका प्रयोग मुख्य रूप से लिपीकीय या प्रशासनिक कार्य करने के लिए किया जाता है। कार्यालय शब्द का प्रयोग किसी संगठन के अंतर्गत किसी विशेष ओहदे जिसके साथ कई विशिष्ट कर्तव्य समाहित हों, को भी निरूपित करता है, जैसे कि प्रधान मंत्री कार्यालय। साधारण शब्दों में कार्यालय वो स्थान है जहां लोग काम करते हैं।
किसी कम्पनी के संदर्भ में कार्यालय किसी कम्पनी विशेष के व्यवसाय का प्रतिनिधित्व करता है, ग्राहकों से संपर्क का स्थान होता है और जहां दस्तावेजों और अभिलेखों का भंडारण किया जाता है। साथ ही विधिक रूप से किसी संगठन या कम्पनी का कार्यालय वो स्थान है जो उस संगठन या कम्पनी की आधिकारिक उपस्थिति दर्शाता हो, भले ही वो कोई आम कार्यालय ना होकर, कोई भंडार ही क्यों ना हो।
कल्याण, महाराष्ट्र

इतिहास

कल्याण महाराष्ट्र में पश्चिम तट पर प्राचीन काल के प्रायद्वीप भारत के प्रमुख व्यापारिक नगरों में से एक रहा है। इस नगर का उल्लेख 'पेरिप्लस ऑव द एरिथ्रियन सी' नामक ग्रंथ में कैलियाना के नाम से मिलता है। 124 ईसवी के जुन्नार अभिलेख में कल्याण विदेशी व्यापार का महत्त्वपूर्ण बन्दरगाह एवं नगर था।
छठी शताब्दी ईस्वी की एक ग्रीक लेखक के अनुसार कल्याण उस समय के छ: प्रसिद्ध व्यापारिक केन्द्रों में से एक था। कल्याण से काँसा, लकड़ी एवं वस्त्र का व्यापार होता था। 14 वीं शताब्दी में मुसलमानों ने इसका नाम इस्लामाबाद रख दिया। 1536 ई में इस पर पुर्तगालियों ने अधिकार कर लिया। 1674 ई. में शिवाजी ने अंग्रेज़ों को यहाँ एक फैक्ट्री स्थापित करने की इजाजत दे दी थी। 1780 ई. में कल्याण पर अंग्रेज़ों का अधिकार हो गया।
अलेक्जैंडर कनिंघम

कनिंघम का भ्रम

एक बार जब एक अंग्रेज ने कनिंघम को एक हड़प्पाई मुहर दी। कनिंघम ने मुहर पर ध्यान तो किया , पर उन्होंने उसे एक ऐसे काल-खंड में रखने का असफल प्रयास किया जिससे वे परिचित थे। इसका कारण यह था कि कई और लोगों की भाँति ही उनका भी यह विचार था कि भारतीय इतिहास का प्रारम्भ गंगा की घाटी में विकसित पहले शहरों के साथ ही था। इस कारण अपनी अवधारणा को कनिंघम समझ नहीं पाए थे।
निशाचरता

निशाचरता कुछ जानवरों की रात को सक्रीय रहने की प्रवृति को कहते हैं। निशाचरी जीवों में उल्लू, चमगादड़ और रैकून जैसे प्राणी शामिल हैं। कुछ निशाचरी जानवरों में दिन और रात दोनों में साफ़ देखने की क्षमता होती है लेकिन कुछ की आँखें अँधेरे में ही ठीक से काम करती हैं और दिन के वक़्त चौंधिया जाती हैं।

अन्य भाषाओँ में

"निशाचरी" को अंग्रेजी में "नॉक्टर्नल" (nocturnal), फ़ारसी में "शबज़ी" (شب‌زی, यानि "शब/रात वाला") और अरबी में "अल-लैलई" (اللَيْلِي, यानि "लैला/रात वाला") कहा जाता है।
गेरी एक्स

इतिहास

 गेरी ने १३ वर्ष तक शास्त्रीय पियानो का अध्ययन किया जोकि उन्हें नापसंद था। १७ साल की उम्र में वह अपने परिवार के साथ संयुक्त राज्य अमेरिका स्थानांतरित हो गयी। क्रिएटिव लोफिंग के लिए उन्होंने सबसे अच्छी गायिका और गीतकार का खिताब दो बार जीता। २०११ में गेरी एक्स को बल्गेरियाई संस्करण के रोलिंग स्टोन के बेस्ट ऑफ़ "रॉक" के लिए "सर्वश्रेष्ठ इंडी" के लिए नामित किया गया था।
गेरी दौरे पे रहती हैं और उनका एक एल्बम २०१४ में रिलीज के लिए निर्धारित था।
गखाल

गखाल अथवा गखल पंजाब की एक जाट गोत्र है।
जैन धर्म और हिन्दू धर्म

हिन्दू धर्म और जैन धर्म दोनों ही अनादि धर्म हैं। दोनों का विकास भारत की धरती पर हुआ है।
अक्षम

किसी काम को पूरा करने का सामर्थ न रखने वाले को अक्षम कहा जाता है।
मोहन जोशी

मोहन जोशी हिन्दी  tatha  marathi  फ़िल्मों के एक अभिनेता हैं।
बाग़बान (2003 फ़िल्म)

संक्षेप

राज (अमिताभ बच्चन) और पुजा मल्होत्रा (हेमा मालिनी) एक दूसरे से और अपने बच्चों से बहुत प्यार करते रहते हैं। लेकिन उनके बच्चे ज़िम्मेदारी से भागने के चक्कर में यह कह देते हैं की वह दोनों कुछ कुछ महीने अलग अलग एक एक बच्चे के घर में रहें। राज और पुजा अपने बच्चों के लिए अलग अलग हो जाते हैं। इन दिनों में राज अपने दोस्त हेमंत (परेश रावल) की मदद से अपनी किताब लिखता है। जब राज और पुजा मिल जाते हैं तो उसके बाद उनकी मुलाक़ात आलोक से होती है। जिसे उन दोनों ने बचपन में गोद लिया था। वह बाद में जब आलोक (सलमान खान) के पास आ जाते हैं तो उसके बाद हेमंत पटेल राज को उसके किताब के सफलता के बारे में बताता है। कुछ ही समय में राज बहुत अमीर हो जाता है। जब वह अमीर हो जाता है तब उसके बच्चे भी उसके पास आ जाते हैं। लेकिन वह उन्हें नहीं स्वीकारता है। पर बाद में उन बच्चों को अपनी गलती का एहसास हो जाता है।
स्वतंत्रता दिवस (पाकिस्तान)

तक़ारीब

14 अगस्त को पाकिस्तान में सरकारी तौर पर तातील होती है, जबकि सरकारी विनियम सरकारी इमारात में चिराग़ां होता है और सबज़ हिलाली पर्चम लहराया जाता है। इसी तरह तमाम सूबों में मर्कज़ी मुक़ामात पर तक़ारीब का इनइक़ाद किया जाता है और साथ-साथ सक़ाफ़्ती प्रोग्राम का भी एहतिमाम होता है। पाकिस्तान की तमाम शहरों में नाज़िम क़ौमी पर्चम बुलंद करते हैं जबकि कसीर तादाद में निजी इदारों के सरबराहान पर्चमकुशाई की तक़ारीब में पेश पेश होते हैं। स्कूलों और कॉलिजों में भी पर्चमकुशाई की तक़ारीब का इनइक़ाद किया जाता है और इस के साथ साथ रंगारंग तक़ारीब, तक़ारीर और मज़ाकरों का एहतिमाम भी किया जाता है। घरों में बच्चों, जवानों और बूढ़ों का जोश-ओ-ख़ुरोश तो का बिल दीद होता है जहाँ मुख़्तलिफ़ तक़ारीब के इलावा दोपहर और रात के खाने का भी एहतिमाम किया जाता है और बादअज़ां सैरो तफ़रीह से भी लुतफ़ अंदोज़ हुआ जाता है। रिहायशी इलाक़ों, सक़ाफ़्ती इदारों और मुआशरती अंजुमनों के ज़ेर राहतमाम तफ़रीही प्रोग्राम तू इंतिहाई शानदार तरीक़े से मनाए जाते हैं। इलावा अज़ीं मकबरा-ए-क़ाइद-ए-आज़म पर सरकारी तौर पर गार्ड की तबदीली की तक़रीब का इनइक़ाद होता है। इसी तरह वाहगा बाडर पर भी सक़ाफ़्ती तक़ारीब में एहतिरामी मुहाफ़िज़ों की तबदीली का अमल वक़ूअ पज़ीर होता है जबकि ग़लती से वाहगा सरहद पार करने वाले क़ैदीयों की दो तरफ़ा रिहाई भी होती है।
भगवान सिंह ज्ञानी

डॉ॰ भगवान सिंह ज्ञानी ‘प्रीतम’ (27 जुलाई 1884 - 8 अकतूबर 1962) भारतीय राष्ट्रवादी तथा गदर पार्टी के प्रमुख नेता थे। वे 1914 से 1920 तक ग़दर पार्टी के अध्यक्ष रहे। प्रथम विश्वयुद्ध के समय १९१५ के गदर क्रान्ति में उनकी प्रमुख भूमिका थी। इस क्रान्ति के असफल होने पर वे जापान चले गये थे। उनकी 'हिन्दुस्तान गदर' में प्रकाशित राष्ट्रभक्तिपूर्ण कविताएँ बहुत प्रसिद्ध हैं। बाद में इन कविताओं को 'गदर दी गुँज' के नाम से संकलित किया गया।

जीवन

भाई भगवान सिंह का जन्म तरन तारन (उस समय अमृतसर में) में हुआ था। उनकी माता का नाम हर कौर तथा पिता का नाम सरमुख सिंह था। उनकी पढ़ाई मुख्यतः उनके दादा बाबा रतन सिंह की देखरेख में हुई।
धुमोरना

धुमोरना वध (युद्ध में जब किसी को मारते हैं तो उसे वध कहते हैं) की देवी थी। वह मृत्यु के देवता यमराज की पत्नी थी। कतिला धुमोरना व यमराज का पुत्र था।
दया कि‍शोर हाजरा

दया कि‍शोर हाजरा को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे उत्‍तर प्रदेश राज्य से हैं।
तेहरा गाँव, खैरागढ़ (आगरा)

भूगोल

तेहरा गा'व आगरा से दक्षिण पश्च्हिम मे स्थित ऐक अनोखा गा'व है। यहा पर रबी व खरीफ् दोनो फसले' होती है। गै'हू बाजरा धान् मक्का मटर सरसो' दलहन तिलहन मुख्य फसले' है। यहा पर जल स्तर १०० फीट की गहराई पर है। यहा का मोसम अनुकूल व बदलने बाला है। आधिकारिक जालस्थल: http://agra.nic.in
निर्देशांक: 27°11′N 78°01′E﻿ / ﻿27.18, 78.02

जनसांख्यिकी

तेहरा की जनस'ख्या लगघग १५००० होगी। यहा' पर लगघग ९१८० मतदाता हो सकते है। यहा पर सभी जातियो' के लोग रहते है। यहा पर क्षत्रिय ठाकुर (धाकरे, सिकरवार,) ब्रह्मण, बैस्य, गडरिये, भगेल। जाटव, धोभी कुशबाह आदि लोग रहते है।

यातायात

यह गाव NH-3 पर है। आने जाने के साधन २४ घ'टे मिलते है। शहर से मात्र १५ कि, मी, की दूरी पर है।
असमस्तनता

असमस्तनता वह स्तन रोग हैं जिसमें स्तनों के आकार में गंभीर विषमता या असमानता पाई जाती हैं, जिससे स्तनों में अंतर दिखाई देता हैं। अर्थात जब दोनों स्तनों में बहुत अधिक अंतर दिखाई देने लगता हैं तब इस रोग का निर्णय होता हैं।
इलाज
असमस्तनता सर्जिकल स्तन वृद्धि या रीडकशन से ठीक किया जा सकता है। स्तन वृद्धि से स्तन प्रत्यारोपण के लिए प्लास्टिक शल्य चिकित्सा से स्तन का आकार बढ़ाने, आकार बदलने, और स्तन के बनावट के बनावट को बदलने के लिए उपयोग किया जाता हैं। और स्तन रीडकशन मेमोप्लास्मी से बड़े स्तनों के आकार को कम करने के लिए प्लास्टिक सर्जरी का उपयोग किया जाता हैं।
आगलिका

आगलिका  यह आगला कि माता थी .
दैववाद

भगवद्गीता के अनुसार, प्रत्येक क्रिया के पाँच कारण होते हैं- अधिष्ठान, कर्ता, करण, चेष्टा और दैव। दैव कारण का वह भाग है जो मनुष्य के उद्योग से सबंद्ध नहीं। दैववाद के अनुसार यह अंश क्रिया का संपूर्ण कारण है; मनुष्य भी कर्ता नहीं, करण ही है, हमारा सारा जीवन भाग्यवश व्यतीत होता है।
प्रकृतिवाद प्रकृतिनियम को इस भाग्य का विधाता बताता है। विकसित धर्मों में कुछ देव को ईश्वरेच्छा के अर्थ में लेते हैं। प्रकृतिवाद कहता है कि जब सारा विश्व नियमाधीन चल रहा है, तो इसका अति अल्प भाग नियम की उपेक्षा नहीं कर सकता। सेंट आगस्तिन ने कहा कि सर्वज्ञ होने के कारण ईश्वर भविष्य में होनेवाले कर्मों को भी जानता है। परंतु ज्ञान का विषय कोई ऐसा पदार्थ ही हो सकता है जिसका वास्तविक अस्तित्व हो; इसलिए ऐसे कर्म पहले ही ईश्वर की ओर से निर्णीत हो चुके होते हैं।
अनुभव बताता है कि हमारी स्वाधीनता परिमित तो है, परंतु हम यह नहीं मान सकते कि हम सर्वथा पराधीन हैं। किसी वस्तु को देखने में ही हमारा मन उपलब्धों को संयुक्त करता है और अपनी स्वाधीनता की घोषणा करता है। नैतिक जीवन का तो आधार ही स्वाधीनता है। अभाव में उत्तरदायित्व के लिए कोई स्थान नहीं। स्वंय धर्म के लिए भी दैववाद कठिनाइयाँ खड़ी कर देता है। यदि हमारा भाग्य पूर्ण रूप से ईश्वर ने निश्चित किया है, तो पुण्य पाप हमारे कर्म ही नहीं; उनका फल हमें क्यों मिलेगा? इस कठिनाई से बचने के लिए कुछ विचारक कहते हैं कि दैव हमारे पूर्वजन्मों के कर्मों का संस्कार ही है; हमारा भाग्य, हमारा अपना बनाया हुआ है।
भगवानपुर प्रखण्ड (बेगूसराय)

भूगोल

सन्जात
बवंडर

हवा के प्रचंडतापूर्वक चक्रन करने वाले स्तंभ को बवंडर कहा जाता है जो पृथ्वी की सतह और कपासी वर्षी बादल दोनों को जोड़ता है। कुछ दुर्लभ अवस्थाओं में ऐसा भी पाया जाता है कि यह कपासी मेघ का आधार होता है। इन्हें अक्सर ट्विस्टर्स अथवा चक्रवात कहा जाता है। हालांकि मौसम विज्ञान में 'चक्रवात' शब्द का प्रयोग व्यापक अर्थ में अल्पदाब वाले परिसंचरण के लिये किया जाता है। 
बवंडर विभिन्न आकार और आकृतियों वाले होते हैं लेकिन वे आमतौर पर संक्षेपण कीप के रूप में खिखते हैं जिनका संकीर्ण भाग पृथ्वी की सतह को स्पर्श करता है और इसका दूसरा सिरा धूल के बादलों द्वारा घेर लिया जाता है। अधिकतर बवंडरों में हवा की गति 110 मील प्रति घंटा (180 किमी/घंटा) से कम और लगभग 250 फीट (80 मी॰) से अधिक होती है तथा छितराने से पूर्व कुछ मीलों (कुछ किलोमीटर) तक चलता है। मुख्य चरम मान तक पहुँचने वाले बवंडर 300 मील प्रति घंटा (480 किमी/घंटा) से भी अधिक गति प्राप्त कर सकते हैं तथा ३ किमी से भी अधिक विस्तारित हो सकते हैं एवं दर्ज़नों मील (सैकड़ों किलोमीटर) पृथ्वी की सतह पर चल सकते हैं।
ऐलॅक्ज़ैण्डर हैमिलटन

ऐलॅक्ज़ैण्डर हैमिलटन (अंग्रेज़ी: Alexander Hamilton, जन्म: ११ जनवरी १७५५, देहांत: १२ जुलाई १८०४) संयुक्त राज्य अमेरिका के पहले खज़ाने के सचिव (यानि वित्त सचिव) थे। वे एक अर्थशास्त्री और राजनीतिज्ञ भी थे और उन्हें संयुक्त राज्य की एक बुनियादी हस्ती भी माना जाता है। अमेरिकी क्रान्ति के दौर में वे अमेरिका के राष्ट्रपिता जार्ज वाशिंगटन के सहायक रहे और अमेरिका में संवैधानिक राज की मांग रखी. कई इतिहासकार मानते हैं के "अमेरिका के प्रशासनिक और राजनैतिक ढांचे में सब से अधिक हाथ ऐलॅक्ज़ैण्डर हैमिलटन का ही था"।
जन्नू

नामार्थ

लिम्बू भाषा में "फोक्तंग" का अर्थ "कंधा" और "लुंगमा" का "पर्वत" है, यानि फोक्तंगलुंगमा का मतलब "कंधों वाला पर्वत" है।
स्नैचबॉट

इतिहास

हेनरी बेन एज्रा और एवी बेन एज्रा द्वारा वर्ष 2015 में स्थापित किया गया, स्नैचबॉट, इजराइल में हर्ज़्लिया पिच्युश से आने वाली नयी तकनीक कंपनियों में से एक है।  
जुलाई 2017 में, स्नैचबॉट ने जर्मनी के बर्लिंग शहर में आयोजित किये गए चैटबॉट सम्मलेन को प्रायोजित किया था।  दिसम्बर 2017 तक, 30 मिलियन से भी अधिक अंतिम प्रयोगकर्ता स्नैचबॉट प्लेटफॉर्म पर चैटबॉट के निर्माण में संलग्न हो चुके हैं।

सेवाएं

स्नैचबॉट फेसबुक मैसेंजर, स्काइप, स्लैक, एसएमएस, ट्विटर और अन्य सोशल नेटवर्क प्लेटफॉर्म के लिए बॉट का निर्माण करने में प्रयोगकर्ताओं की सहायता करता है।  स्नैचबॉट निःशुल्क प्राकृतिक भाषा संसाधन मॉडल भी प्रदान करता है।   कंपनी के मशीन लर्निंग उपकरणों के साथ मिलकर, प्लेटफॉर्म ऐसे चैटबॉट के निर्माण की अनुमति देता है जो प्रयोगकर्ता के इरादों का विश्लेषण कर सकते हैं।
समान शिक्षा

क्रियान्यवन

लागू करने की दृष्टि से केवल अनिवार्य प्राथमिक शिक्षा' से शुरुआत की जा सकती है। तमिलनाडु में यह लागू भी हो गया है।
एवरेस्ट (टीवी धारावाहिक)

कथानक

यह कहानी 21 वर्षीय लड़की अंजलि सिंह रावत की है जिसको एक दिन पता चलता है कि उसके पिता जो कि एक आर्मी आफिसर हैं, उसकी जगह एक बेटा चाहते थे जो माउंट एवरेस्ट पर चढकर उनका नाम रोशन करे। इस बात का पता लगते ही जहां अंजलि को एक गहरा भावनात्मक आघात लगता हैं वहीं वह यह निर्णय करती है कि वह एवरेस्ट पर विजय हासिल कर अपने पिता का प्यार पाएगी।
२९४४ ईसा पूर्व

२९४४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९४४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दिल ही तो है (धारावाहिक)

दिल ही तो है भारतीय हिन्दी धारावाहिक है, जिसका निर्माण एकता कपूर ने बालाजी टेलीफिल्म्स के बैनर तले किया है। इसका प्रसारण सोनी चैनल पर 18 जून 2018 से शुरू हुआ। इसमें करन कुंदरा और योगिता बिहानी मुख्य किरदार निभा रहे हैं।

कहानी

ये कहानी रित्विक और पलक के बीच घूमते रहती है।
ब्लूहोस्ट

ब्लूहोस्ट एंड्रयूंस इंटरनेशनल ग्रुप के स्वामित्व वाली एक वेब होस्टिंग कंपनी है यह 20 सबसे बड़े वेब होस्टों में से एक है, सामूहिक रूप से अपनी बहन कंपनियों, होस्टमॉन्स्टर, फास्टडोमैन और आईपेज के साथ 2 मिलियन से अधिक डोमेन की मेजबानी करता है। कंपनी प्रोवो, उटा में 50,000 वर्ग फुट (4,600 एम 2) की सुविधा में अपने सर्वर को संचालित करती है, जिसे अब बहन कंपनी होस्टमॉन्स्टर के साथ साझा किया जाता है। ब्लूहोस्ट अपनी Utah सुविधा में 700 से ज्यादा लोगों को रोजगार देता है।
ब्लूहोस्ट सहयोगी ऑनलाइन सीखने के कार्यक्रमों में वेब आधारित होस्टिंग सेवाओं के विश्लेषण में अध्ययन करने वालों में से एक था।
ब्लूहोस्ट ने साझा होस्टिंग, वर्डप्रेस होस्टिंग, वीपीएस होस्टिंग और कई प्रकार की होस्टिंग और डोमेन सेवाओं की पेशकश की।

इतिहास

मैट हीटन को 1996 में ब्लूहोस्ट शुरू करने के लिए प्रेरित किया गया था, जब वह अपने स्वयं के सृजन के वेब आँकड़े कार्यक्रम परियोजना पर काम कर रहा था और पाया कि उस समय वेब होस्टिंग सेवाएं वांछित होने के लिए बहुत ज्यादा छोड़ दी गई थी उनका मानना ​​था कि वेब होस्ट अधिक स्थान प्रदान कर सकते हैं और इसका उपयोग करना अधिक सुविधाजनक हो सकता है, और वह तय करने के लिए तय किया कि, 2003 में ब्लूहोस्ट पर बसने से पहले, दो अन्य वेब होस्ट, 50megs.com और 0catch.com बना।
2009 में, ब्लूहोस्ट ने सभी ग्राहकों को एक नई सुविधा प्रदान की - सीपीयू थ्रॉटलिंग सीपीयू थ्रॉटलिंग (ब्लूहोस्ट और इसी तरह की होस्टिंग सेवाओं पर) जब उपयोगकर्ता एक बार में "बहुत ज्यादा" सर्वर संसाधनों को खींच रहा है तो उपयोगकर्ता के CPU उपयोग को कम करने की प्रक्रिया को संदर्भित करता है उस विशेष समय पर, ब्लूहोस्ट फ्रीज (या काफी कम) क्लाइंट साइट्स के सीपीयू उपयोग काफी हद तक यह प्रभावी रूप से पूरे दिन कई घंटों के लिए ब्लूहोस्ट सर्वर पर होस्ट किए गए ग्राहकों की वेबसाइटों को बंद कर दिया गया था।
2010 में, ब्लूहोस्ट को एंड्युरेंस इंटरनेशनल ग्रुप द्वारा अधिग्रहण किया गया था।
जून 2011 में, कंपनी के संस्थापक मैट हीटन ने अपने ब्लॉग पर घोषणा की कि वह सीईओ के रूप में पद छोड़ रहे हैं, कंपनी की मेजबानी मंच के डिजाइन और तकनीकी संरचना पर ध्यान केंद्रित करने के लिए, जबकि सीओओ डैन हैडी ने सीईओ के रूप में पदभार संभाला।
2013 में, ब्लूहोस्ट अब वीपीएस और समर्पित सर्वर होस्टिंग प्रदान करता है।
जनवरी 2015 में एंड्युरन इंटरनेशनल ग्रुप ने माइक ओल्सन को ब्लूहोस्ट के सीईओ बनाया, क्योंकि दान हेडी छोटे व्यवसायों के लिए एंटरप्राइज़-स्पीड मोबाइल डेवलपमेंट में स्थानांतरित हुए।

विवाद

मार्च 2009 में, ब्लूहोस्ट एक न्यूजवीक लेख में प्रकाशित हुआ जिसमें उन्होंने अपने कुछ ग्राहकों के वेब पेजों को सेंसर करने के लिए होस्टिंग कंपनी की निंदा की, जिन्हें उन देशों के नागरिक मानते थे कि अमेरिकी सरकार ने दुष्ट राज्यों के रूप में सूचीबद्ध किया था।
फरवरी 2011 में, ब्लूहोस्ट ने एक धार्मिक वेबसाइट ली, जिसने हजारों शिकायतें प्राप्त करने के बाद वे अपने सर्वर पर होस्ट कर रहे थे जब उस वेबसाइट ने न्यूजीलैंड में एक भूकंप के लिए समलैंगिकों और समलैंगिकों को दोषी ठहराते हुए टिप्पणी पोस्ट की।
विज्ञान एवं प्रौद्योगिकी

विज्ञान एवं प्रौद्योगिकी (Science and technology) नामक इस विषय के अन्तर्गत विज्ञान, प्रौद्योगिकी तथा इन दोनों के परस्पर सम्बन्धों एवं अन्तःक्रियाओं पर विचार किया जाता है। 
विज्ञान के विकास से प्रौद्योगिकी का विकास होता है क्योंकि बहुत सारी प्रौद्योगिकियाँ वैज्ञानिक सिद्धान्तों पर आधारित होतीं हैं। इसी प्रकार, प्रौद्योगिकी के विकास से विज्ञान का विकास होता है क्योंकि बहुत से प्रयोग तभी किए जा सके जब उअसके लिए आवश्यक उन्नत उपकरण और साज सामान उपलब्ध हो।
विजया एकादशी

व्रत कथा

अर्जुन भगवान श्री कृष्ण से एकादशी का महात्मय सुन कर आनन्द विभोर हो रहे हैं। जया एकादशी के महात्मय को जानने के बाद अर्जुन कहते हैं माधव फाल्गुन मास में कृष्ण पक्ष की एकादशी का क्या महात्मय है आपसे मैं जानना चाहता हूं अत: कृपा करके इसके विषय में जो कथा है वह सुनाएं।
अर्जुन द्वारा अनुनय पूर्वक प्रश्न किये जाने पर श्री कृष्णचंद जी कहते हैं प्रिय अर्जुन फाल्गुन मास की कृष्ण पक्ष की एकादशी विजया एकादशी के नाम से जानी जाती है। इस एकादशी का व्रत करने वाला सदा विजयी रहता है। हे अर्जुन तुम मेरे प्रिय सखा हो अत: मैं इस व्रत की कथा तुमसे कह रहा हूं, आज तक इस व्रत की कथा मैंने किसी को नहीं सुनाई। तुमसे पूर्व केवल देवर्षि नारद ही इस कथा को ब्रह्मा जी से सुन पाए हैं। तुम मेरे प्रिय हो इसलिए तुम मुझसे यह कथा सुनो।
त्रेतायुग की बात है श्री रामचन्द्र जी जो विष्णु के अंशावतार थे अपनी पत्नी सीता को ढूंढते हुए सागर तट पर पहुंचे। सागर तट पर भगवान का परम भक्त जटायु नामक पक्षी रहता था। उस पक्षी ने बताया कि सीता माता को सागर पार लंका नगरी का राजा रावण ले गया है और माता इस समय आशोक वाटिका में हैं। जटायु द्वारा सीता का पता जानकर श्रीराम चन्द्र जी अपनी वानर सेना के साथ लंका पर आक्रमण की तैयारी करने लगे परंतु सागर के जल जीवों से भरे दुर्गम मार्ग से होकर लंका पहुंचना प्रश्न बनकर खड़ा था।
भगवान श्री राम इस अवतार में मर्यादा पुरूषोत्तम के रूप में दुनियां के समझ उदाहरण प्रस्तुत करना चाहते थे अत: आम मानव की भांति चिंतित हो गये। जब उन्हें सागर पार जाने का कोई मार्ग नहीं मिल रहा था तब उन्होंने लक्ष्मण से पूछा कि हे लक्ष्मण इस सागर को पार करने का कोई उपाय मुझे सूझ नहीं रहा अगर तुम्हारे पास कोई उपाय है तो बताओ। श्री रामचन्द्र जी की बात सुनकर लक्ष्मण बोले प्रभु आपसे तो कोई भी बात छिपी नहीं है आप स्वयं सर्वसामर्थवान है फिर भी मैं कहूंगा कि यहां से आधा योजन दूर परम ज्ञानी वकदाल्भ्य मुनि का निवास हैं हमें उनसे ही इसका हल पूछना चाहिए।
भगवान श्रीराम लक्ष्मण समेत वकदाल्भ्य मुनि के आश्रम में पहुंचे और उन्हें प्रणाम करके अपना प्रश्न उनके सामने रख दिया। मुनिवर ने कहा हे राम आप अपनी सेना समेत फाल्गुन मास की कृष्ण पक्ष की एकादशी का व्रत रखें, इस एकादशी के व्रत से आप निश्चित ही समुद्र को पार कर रावण को पराजित कर देंगे। श्री रामचन्द्र जी ने तब उक्त तिथि के आने पर अपनी सेना समेत मुनिवर के बताये विधान के अनुसार एकादशी का व्रत रखा और सागर पर पुल का निर्माण कर लंका पर चढ़ाई की। राम और रावण का युद्ध हुआ जिसमें रावण मारा गया।
जयनाथ पति

जयनाथ पति (1880-1939) मगही भाषा के पहले उपन्यासकार, भारतीय इतिहास व संस्कृति  के प्रमुख विद्वान और स्वतंत्रता सेनानी हैं। आपका जन्म जिला नवादा (बिहार) के गांव शादीपुर, पो. कादरीगंज के कायस्थ परिवार में 1880 में हुआ था। अनेक भाषाओं के मर्मज्ञ जयनाथ पति ने मगही के साथ-साथ अंग्रेजी में अनेक विचारोत्तेजक लेख लिखे हैं जो 1920 से 1935 के दौरान प्रकाशित हुए। पेशे से प्रथम श्रेणी के मोख्तार जयनाथ पति संस्कृत, अंग्रेजी, बंगला, लैटिन, फारसी, उर्दू, हिन्दी और मगही के प्रकांड विद्वान थे। उनकी प्रतिभा इतनी विलक्षण थी कि वह एक ही समय में अपनी दोनों हाथों से अलग-अलग भाषाओं में लिखने का काम बड़ी ही कुशलता के साथ किया करते थे। आपने फारसी लोकगीतों और ऋग्वेद का भी अनुवाद किया है। इनकी मृत्यु टायफाइड बीमारी से 21 सितंबर 1939 को पीएमसीएच, पटना के पेईंगवार्ड में हुई।

बहुमुखी प्रतिभा

जयनाथ पति बहुमुखी प्रतिभा संपन्न विद्वान, लेखक, संपादक-प्रकाशक, वेदशास्त्र और भाषा, संस्कृति एवं इतिहास के गंभीर अध्येता थे। एक साथ ही वे कई मोर्चे पर सक्रिय और सृजनरत थे। एक लेखक के नाते विभिन्न पत्र-पत्रिकाओं में वेद, इतिहास, भाषा-संस्कृति पर लेख लिख रहे थे, मातृभाषा मगही में साहित्य रच रहे थे, स्वतंत्रता आंदोलन को स्थानीय स्तर पर नेतृत्व प्रदान कर रहे थे, तो मगही में किताबें छापने के साथ-साथ आजादी की लड़ाई के लिए हस्तलिखित अखबार निकाल रहे थे। यही नहीं, मोख्तार होने के कारण ब्रिटिश हुकुमत से मोख्तारों के अधिकारों के लिए वह कानूनी लड़ाइयां भी लड़ रहे थे। मात्र 12वीं तक की पढ़ाई कर मोख्तार बने जयनाथ पति का योगदान शिक्षा के क्षेत्र में भी रहा है। इसका उदाहरण नवादा में उनके द्वारा स्थापित एंग्लो संस्कृत स्कूल है जो आज भी चल रहा है।

स्वतंत्रता आंदोलन के प्रमुख सुराजी

वे एक निर्भिक राष्ट्रवादी थे। होमरूल आंदोलन के स्थानीय स्तर पर एकमात्र सदस्य थे। 1920 में गांधी जी के सत्याग्रह आंदोलन के समय नवादा कांग्रेस कमेटि के अध्यक्ष के रूप में उन्होंने सुराजियों का नेतृत्व किया था। स्वतंत्रता आंदोलन को संगठित करने के लिए उन्होंने एक हस्तलिखित अखबर भी शुरू किया जिसे वे अपने घर के तहखाने में लिखते और फिर अपनी पत्नी श्यामा देवी के साथ गांव-गांव जाकर पाठकों के बीच पहुंचा दिया करते। स्वतंत्रता संग्राम में उनकी सक्रिय भूमिका के कारण 1930 में उन्हें नौ माह केन्द्रीय कारागार हजारीबाग में गुजारना पड़ा था।

मगही के प्रथम उपन्यासकार

जयनाथ पति ने 1927 के अंत में मगही भाषा के पहले उपन्यास ‘सुनीता’ की रचना की जो 1928 में प्रकाशित हुआ। इस उपन्यास की समीक्षा सुप्रसिद्ध भाषाविद् सुनीति कुमार चटर्जी ने ‘द मॉडर्न रिव्यू’ के अप्रेल 1928 के अंक में की है। मगही का यह पहला उपन्यास अब उपलब्ध नहीं है। लेकिन 1928 की पहली अप्रैल को प्रकाशित उनका दूसरा मगही उपन्यास ‘फूल बहादुर’ की प्रति सुरक्षित है। इसके बाद उनका तीसरा उपन्यास ‘गदहनीत’ छपा। अपने इन तीनों उपन्यासों में उन्होंने सामाजिक रूढ़ियों और भ्रष्टाचार पर करारी चोट की है। इसके अतिरिक्त जयनाथ पति ने 1937 में गवर्नमेंट आफ इंडिया एक्ट 1935 का मगही अनुवाद कर ‘स्वराज’ शीर्षक से प्रकाशित किया है। आधुनिक मगही साहित्य के विकास के लिए उन्होंने एक संगठन भी बनाया था तथा कई पुस्तकें लिखीं जिनमें से अधिकांश अप्रकाशित रह गई। उनके द्वारा संकलित मगही लोकसाहित्य की एक पुस्तक भी प्रकाशित है।
शिवलिंगी बीज

शिवलिंगी के बीज आयुर्वेद मे एक दवाई के रूप मे प्रयोग किया जाता है जिससे महिला मे बांझपन या पुरुष नुपन्स्कत की समस्या को दूर करने के साथ गर्भवती होने की सम्भावना को बढ़ाने के लिए  उपाय की तरह काम करता है क्योंकि आयुर्वेद की महान जड़ी बूटियों में शिवलिंगी को भी शामिल किया जाता है इसका वैज्ञानिक नाम ब्रायोनिया लैसीनोसा होता है  शिवलिंगी के बीजों में सूजन को कम करने बाले, रोगाणु से होने बाले संक्रमण को दूर करने में, फंगस को रोकने में, शुक्राणु को बढ़ाने में और बुखार को खत्म करने में सक्षम लाभकारी गुण भरपूर मात्रा में पाए जाते है 
आयुर्वेद के अनुसार शिवलिंगी बीज के साथ पुत्रजीवक बीज के पाउडर का प्रयोग करना अधिक प्रभावशील और लाभदायक माना जाता है | इस तरह से इन दोनों को मिलाकर सेवन करने से यह गर्भाशय की मांशपेशियों को मजबूत बनाकर महिलाओं के गर्भवती होने की सम्भावना को बढ़ाने का काम करते हैं